Tintin lan Milo (ing basa Prancis Tintin et Milou) iku tokoh fiktif ing serial komik Pangumbaran Tintin sing digambar lan ditulis déning kartunis saka Belgia, Georges Remi, utawa luwih ditepungi kanthi jeneng Hergé. Dhèwèké iku wartawan enom sing tansah dikancani kirik setyané, Milo lan lunga menyang ngendi waé ing donya iki. Iki serial komik sing laris banget ing tanah Éropah lan mèh saindhenging donya, utamané ing Belgia, Prancis lan Walanda.